Събитията бяха под наслов TIA Portal Innovation Tour
Направление "Индустриална автоматизация" на Сименс организира поредица семинари под наслов TIA Portal Innovation Tour 2011. Събитията се проведоха в градовете София - 4 май (хотел Вега); Стара Загора - 10 май (базата на Ел Контрол) и Варна - 12 май, (Технически университет – Варна).
Семинарите се проведоха в рамките на половин ден и бяха разделени на презентационна и демонстрационна части, последвани от коктейл за участниците. „В организацията на серията от семинари ни партнираха фирма Ел Контрол, Стара Загора, официален партньор на Сименс и ТУ - Варна, доказал се с традиции и високо качество на образованието”, споделят организаторите на серията от мероприятия.
Гости на събитията бяха специалисти по автоматизация от водещи предприятия в областта на хранително-вкусовата и химическата промишленост и енергетиката, инженерингови партньори на Сименс, както и преподаватели от ТУ – София, ТУ - Варна и ВТУ Тодор Каблешков.
В презентационната част бе представена новата инженерингова платформа на Сименс - TIA Portal, иновации в индустриалната автоматизация, възможности за повишаване на продуктивността на производството, решения и референции в тази област, базирани на TIA (Totally Integrated Automation).
Инж. Виктор Митрев, мениджър Индустриална автоматизация, Сименс, представи стратегията на новата инженерингова платформа TIA Portal.
„Благодарение на новата инженерингова платформа TIA Portal, Siemens лансира първия индустриален софтуер за автоматизация с единна инженерингова среда и единен софтуерен проект за всички автоматизационни задачи. Обединявайки системи за управление, средства за визуализация, задвижвания, решения за безопасност и комуникации, TIA Portal позволява ефективно изготвяне и управление на софтуерни проекти в обща инженерингова платформа от проектирането до края на експлоатационния срок на системата за автоматизация. TIA Portal помага за повишаване на конкурентоспособността чрез оптимизиране на инженеринговите разходи и увеличаване на ефективността на инженеринговия процес”, коментираха от Сименс.
Презентационната част, която започна с представяне на новостите в системите за автоматизация SIMATIC - Simatic Controllers, Simatic IPC, Simatic SW, бе водена от инж. Здравко Александров, инженер продажби Системи за автоматизация, Сименс.
Част от програмата бяха и новостите в системите за визуализация HMI – нова фамилия операторски панели Comfort - Simatic TP700 Comfort, Simatic KP300 Basic mono PN. Comfort панелите са нов висок клас SIMATIC панели с повишени възможности, чиито параметри са: висока функционалност за цялата гама; 16:9 LED широкоекранни дисплеи; 0% до 100% регулируеми дисплеи; интегриран 2-port PROFINET суич от 7.
KP300 Basic допълва Basic портфолиото и е наследник на TD дисплеите. Той е първият чист бутонен панел от Basic серията, който се характеризира с: висока резолюция (240 X 80 Pixels); избираема цветна LED подсветка (бял, зелен, червен, жълт); цветовете подлежат на параметризиране (системна функция); 10 функционални бутона, както и бутони тип GSM.
В областта на индустриалната комуникация бяха представени нови хардуерни модули и комуникационни процесори, както и индустриални приложения с вградени функции за безопасност – хардуерни модули, специализиран софтуер, стандарти за безопасност и сертификация.
Въпросът за миграцията на TIA Portal и лицензната политика също бе засегнат по време на семинарите. Стана ясно, че платформата дава възможности за лесна миграция от STEP 7 V5.4 и V5.5 към STEP 7 V11, от WinCC flexible 2008 към WinCC V11 ES (Advanced) и от WinCC V7 SP2 към WinCC V11 ES (Professional).
В демонтрационната част инж. Бойко Бойков, технически експерт Системи за автоматизация, Сименс демонстрира оборудването чрез симулиран производствен процес във фабрика за безалкохолни напитки. Гостите се запознаха с развойната среда на TIA Portal и с функционираща демонстрационна система за автоматизация.
Статията в областта на електроапаратурата от новия брой 2/2020 на сп. Инженеринг ревю е посветена на кабелните решения за индустриални роботи. Още за спецификите и тенденциите в областта - тук..